Sted: Hotel Margrethe Gadbjerg d. 18-03-2015

**Selvskabsform:**

Er nu Gadbjerg Vandværk Amba.

**Bestyrelsen:**

Ved generalforsamlingen d. 25-03-2014, gik Dennis Sørensen, på grund af fraflytning, ud af bestyrelsen og Flemming Sølund blev valgt ind. Ernst Christensen blev valgt som suppleant. Hans Thomsen, Erik Tang og Jens Ole Madsen blev genvalgt til bestyrelsen.

Ved det efterfølgende bestyrelsesmøde d. 30-04-2014 konstituerede bestyrelsen sig som:

Jens Ole Madsen: formand

Jens karl Jensen: næst formand

Christen Christensen: kasserer

Hans Thomsen: sekretær

Flemming Sølund: menig

Peter Tang Jensen: menig

Erik Tang: menig

Vandværket har i 2014 udpumpet: 52.107 m3

solgt: 51.537 m3

spild: 570 m3

spild %: 1,09 %

hvilket må siges at være særdeles tilfredsstillende.

Med 405 tilsluttede husstande, giver det et gennemsnit på 127 m3 pr. husstand, vel det laveste i mands minde.

**Boringer:**

De nye boringer i skoven har overtaget råvand forsyningen. To gamle boringer ved vandværket er slettet, en er bibeholdt som reserve, denne er endvidere renoveret , ført op til niveau og forsynet med en isoleret stålkasse med lås .

Den nye kildeplads i skoven og vejen imellem boringerne er gjort farbar med et tykt lag stabilgrus.

**Vandkvalitet:**

Der er i årets løb udtaget 6 vandanalyser. Der har været små overskridelser på ammonium, nitrit og kim tal. Årsagen til overskridelserne kan tilskrives ibrugtagning og indkøring af de nye filtre. Bam indholdet, som var årsagen til etableringen af de nye boringer, viser et rent 0.

**Ledningsnet:**

Der har ikke været større reparationer, men forsyningen har været afbrudt på grund af strømsvigt (faseudfald) og tordenvejr. Værket og boringerne er sikret så meget imod fejlstrøm at det giver nervøse relæer.

**Værket:**

I den første del af året kørte de nye filtre sammen med det gamle filter. Det tog en del tid at få den biologiske proces i de nye filtre i gang, derfor hentede Kemic pode materiale fra et filter på Ølholm vandværk. Da analyse tallene for jern, mangan, ilt mm. endelig var tilfredsstillende, blev det gamle filter fjernet. Der blev installeret bypass, det vil sige at vi ved at dreje et håndtag kan lukke vand direkte fra filtrene ud i ledningsnettet.

Der er installeret ilt og pH. måler for bedre at kunne følge filtrenes effektivitet.

Der er opsat pc. på vandværket, så alle bestyrelses medlemmer kan gå ind fra egen pc. eller telefon for at se om værket kører, som det skal.

Udenoms arealerne er blevet renoveret, den gamle slamtank, hegn og låge fjernet. Huset er blevet beklædt med vedligeholdsfrie plader, samt der er opsat nye tagrender og sternplader.

**Åbent hus:**

Lørdag den 23-8 holdt vi 102 års jubilæum. Vi fejrede ibrugtagning af de to nye boringer, samt et ny renoveret vandværk. Forbrugere og forretningsforbindelser var inviteret. Cirka 80 lagde vejen forbi og fik en rundvisning i værket, samt lidt godt til ganen og en god snak.

**Bestyrelsen:**

Vi har været repræsenteret ved vandrådets møder. Vi har igennem vandrådet igen tegnet kontrakt med Agro lab, omkring vandanalyser for de næste tre år.

Jens Ole har været på kursus i hygiejne og vandværksdrift.(Lovkrav pr 1-01-2015). Et andet lovkrav er at vandværket skal have et ledelsessystem vi abonnerer i den forbindelse på FVD’s TETYS system. Kemic har lagt alle data omkring alle tekniske specifikationer ind i systemet.

Kommunen har været på tilsyn den 1-12 og bedømte vandværket som veldrevet og i orden.

Tiltag:

Udskiftningen af forbrugsmålere fortsættes, vi nåede ikke at gøre det færdigt i 2014.

Vi tager den lidt med ro i 2015, men vi har stadig planer om områdemålere. Nødforsyning med Givskud. Nødstrømsgenerator, og på sigt elektroniske vandmålere.

Jens Ole Madsen